**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

 **Kodas 145746984 ,Tilžės g. 63b ,Šiauliai**

 Prie biudžeto išlaidų sąmatų

 vykdymo ataskaitų už 2017 m. II ketvirtį

**A I Š K I N A M A S I S R A Š T A S**

Socialinių paslaugų centras vykdo programas pagal patvirtintas sąmatas ir finansavimo šaltinius iš savivaldybės ir valstybės biudžeto lėšų.

Forma Nr. 2 (32 priemonė- pajamos už paslaugas ) 2017 metų pradžioje patvirtinta sąmata 55000,0 Eur. 2017 metų balandžio 25 dieną įstaiga pateikė prašymą dėl pajamų plano padidinimo . 2017 metų gegužės 25 dieną Šiaulių miesto savivaldybės tarybos sprendimu Nr.T-177 pajamų planas buvo padidintas 20000,0 Eur. 2017 metų I pusmečio patvirtinta sąmata 33000,0Eur. Gauta ir panaudota per I pusmetį 31800 ,0 Eur. Komunalinių paslaugų sąskaitų apmokėjimui panaudoti asignavimai viršijo patvirtintą I pusmečio sąmatą , nes išaugo sąskaitų sumos už komunalinių atliekų išvežimą , taip pat iš įstaigos pajamų lėšų yra apmokamos sąskaitos už vandens sunaudojimą. Daug vandens sunaudojama valgykloje ,kur teikiamos nemokamo maitinimo paslaugos socialiai remtiniems miesto gyventojams , benamiams , socialinės rizikos šeimų vaikams , todėl švaros ir tvarkos palaikymas yra ypatingai svarbus. Daug vandens sunaudojama laikino apgyvendinimo tarnyboje. Išlaidų ekonominės klasifikacijos eilutėje „ Kitos paslaugos „ panaudota daugiau lėšų , negu patvirtinta sąmata , dėl kai kurių nenumatytų išlaidų. Dviejų viršytų išlaidų ekonominės klasifikacijos straipsnių sąskaitų apmokėjimui panaudotos lėšos iš kitų išlaidų ekonominės klasifikacijos straipsnių , kuriuose lėšos buvo sutaupytos .

 Formoje Nr. 2 pagal finansavimo šaltinį 142 lėšos (valstybės lėšos) valstybės deleguotoms funkcijoms vykdyti (rizikos šeimų tarnyba) .Per I pusmetį gauta ir panaudota 72125,0 Eur. 2017 metų I pusmečio patvirtintas planas 72400,0 Eur. Iš jų 54200,0 Eur. –darbo užmokesčiui skirtos lėšos, 16800,00 Eur. – socialinio draudimo įmokoms nuo priskaičiuoto darbo užmokesčio skirtos lėšos. 1400,0 Eur. skirta kvalifikacijos kėlimui – panaudota 1125,0 Eur. . Darbo užmokesčio panaudoti asignavimai viršijo patvirtintą I pusmečio sąmatą , dėl to kad iš penkiolikos rizikos šeimų tarnybos darbuotojų aštuoni darbuotojai išėjo kasmetinių apmokamų atostogų. Šiems darbuotojams buvo išmokėti atostoginiai ,kuriuos išmokėti privaloma .

Formoje Nr.2 pagal finansavimo šaltinį 151 –savivaldybės biudžeto lėšos įstaigos išlaikymui . Per I pusmetį gauta ir panaudota 348612,0Eur. Pagal patvirtintą sąmatą per I pusmetį viršytas darbo užmokesčio išlaidų ekonominės klasifikacijos straipsnis , dėl kasmetinių atostogų apmokėjimo. Sutaupytos lėšos komunalinių paslaugų sąskaitų apmokėjimui ( sąskaitos gaunamos pasibaigus ataskaitiniam laikotarpiui ) panaudotos kitų paslaugų ir sutartinių įsipareigojimų sąskaitų apmokėjimui.

Forma Nr. 2 ( lėšos 1436 ) Valstybės lėšos darbo apmokėjimo įstatymui laipsniškai įgyvendinti.

Per I pusmetį gauta ir panaudota 3052,0Eur. Jokių nukrypimų nuo patvirtintos sąmatos nėra.

Forma Nr. 2 (lėšos 153 ) savivaldybės biudžeto lėšos , skirtos laikino apgyvendinimo tarnybos darbuotojų darbo užmokesčiui ir socialinio draudimo įmokoms. Metinė suma šioms išlaidoms sudaro 16600,0 Eur.

Formoje Nr. 4 - priede Nr. 1, ir buhalterinėje pažymoje Nr. 2 pateikta išsami informacija apie kreditorinį ir debitorinį įsiskolinimus , lėšų šaltinius už 2017 metų I pusmetį .

Formoje Nr. 1 pateikta informacija apie įstaigos pajamų įmokas į biudžetą, skirtas programai Nr. 32 finansuoti ,gautus , panaudotus ir negautus asignavimus taip pat pateikta informacija apie gautas pajamas už suteiktas socialines paslaugas per I pusmetį .

Socialinių paslaugų centras , kaip paramos gavėjas pagal LR paramos ir labdaros įstatymą 2017 metų birželio 30 dieną specialioje banko sąskaitoje turi 1107,45 Eur. 2 % paramos lėšų.

Grynųjų pinigų socialinių paslaugų centro kasoje 2017 metų birželio 30 d. nebuvo.

 Vyriausioji buhalterė Dalia Lapinskienė